               EUROPOS KOMISIJA
            Briuselis, 2021 01 27
            COM(2020) 832 final/2
            2020/0367(NLE)
            COM(2020) 832 final of 10.12.2020 downgraded on 27.1.2021.
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos 164 straipsniu įsteigtame Jungtiniame komitete, dėl sprendimo iš dalies pakeisti to Susitarimo protokolą dėl Airijos ir Šiaurės Airijos priėmimo

               AIŠKINAMASIS MEMORANDUMAS

               1.Pasiūlymo dalykas

               Komisija siūlo Tarybai nustatyti poziciją, kurios Sąjungos vardu turi būti laikomasi Susitarimu dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas dėl išstojimo) įsteigtame Jungtiniame komitete dėl Jungtinio komiteto sprendimo iš dalies pakeisti tą Susitarimą.

               2.Pasiūlymo aplinkybės

               2.1.Susitarimas dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos

               Susitarime dėl išstojimo nustatyta tvarkingo Jungtinės Karalystės išstojimo iš Sąjungos ir Europos atominės energijos bendrijos (Euratomo) tvarka. Susitarimas dėl išstojimo įsigaliojo 2020 m. vasario 1 d.

               2.2.Jungtinis komitetas

               Pagal Susitarimo dėl išstojimo 164 straipsnio 1 dalį įsteigtą Jungtinį komitetą sudaro Sąjungos ir Jungtinės Karalystės atstovai. Jam bendrai pirmininkauja Sąjunga ir Jungtinė Karalystė. Susitarimo dėl išstojimo VIII priede nustatytos Jungtinio komiteto darbo tvarkos taisyklės. Jungtinis komitetas posėdžiauja bent kartą per metus arba Sąjungos ar Jungtinės Karalystės prašymu ir bendru sutarimu nustato savo posėdžių tvarkaraštį ir darbotvarkę.

               Susitarimo dėl išstojimo 164 straipsnyje nustatytos Jungtinio komiteto funkcijos – jis pirmiausia:

               ·tiesiogiai arba per jam atskaitingus specializuotus komitetus prižiūri ir palengvina šio Susitarimo įgyvendinimą ir taikymą;

               ·priima sprendimus ir teikia rekomendacijas, taip pat priima Susitarimo pakeitimus jame numatytais atvejais;

               ·imasi priemonių, kad būtų išvengta problemų ir išspręsti ginčai, kurių gali kilti dėl Susitarimo aiškinimo ir taikymo.

               2.3.Numatomas Jungtinio komiteto sprendimas

               Jungtinis komitetas gali priimti sprendimą, kuriuo pagal Susitarimo dėl išstojimo 164 straipsnio 5 dalies d punktą iš dalies keičiamas tas Susitarimas, siekiant ištaisyti klaidas, užpildyti spragas ar pašalinti kitus trūkumus arba reaguoti į situacijas, kurios Susitarimo dėl išstojimo pasirašymo metu nebuvo numatytos, jeigu tokiais pakeitimais nekeičiamos esminės Susitarimo nuostatos.

               Numatomo sprendimo tikslas – ištaisyti klaidas, kurios nekeičia esminių Susitarimo dėl išstojimo nuostatų.

               Numatomas sprendimas pagal Susitarimo dėl išstojimo 166 straipsnio 2 dalį taps privalomas šalims. Pagal Darbo tvarkos taisyklių 9 taisyklę Jungtinio komiteto priimtuose sprendimuose nurodoma jų įsigaliojimo data.

               3.Pozicija, kurios turi būti laikomasi Sąjungos vardu

               Protokolo dėl Airijos ir Šiaurės Airijos 2 priedo klaidų ištaisymas

               Protokolas dėl Airijos ir Šiaurės Airijos buvo sudarytas siekiant atsižvelgti į ypatingas Airijos salos aplinkybes, susijusias su Jungtinės Karalystės išstojimu iš Sąjungos. Jame išdėstytos nuostatos, kuriomis siekiama užtikrinti, kad būtų išvengta realios sienos tarp Airijos ir Šiaurės Airijos, ir numatyta, kad Šiaurės Airijoje ribotu mastu laikomasi taisyklių, susijusių su Sąjungos bendrąja prekių rinka. Protokolo 2 priede pateiktas protokolo 5 straipsnio 4 dalyje nurodytų Sąjungos teisės nuostatų, kurios šiuo atžvilgiu taikomos Šiaurės Airijai, sąrašas. Šiame priede taip pat per klaidą nurodyti du aktai, kuriais naujų lengvųjų transporto priemonių gamintojai įpareigojami laipsniškai mažinti Sąjungoje įregistruotų naujų transporto priemonių vidutinį savitąjį išmetamo CO2 kiekį, nors tie aktai nesusiję su prekių pateikimu rinkai Sąjungoje.

               4.Teisinis pagrindas

               4.1.Procedūrinis teisinis pagrindas

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sprendimas, kurį turi priimti Jungtinis komitetas, yra teisinę galią turintis aktas. Numatomas aktas taps privalomas šalims pagal Susitarimo 166 straipsnio 2 dalį.

               Numatomu aktu Susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               Vienintelis numatomo akto tikslas ir turinys yra susijęs su, viena vertus, daliniu Susitarimo pakeitimu, siekiant užpildyti spragas ir pašalinti trūkumus, nekeičiant esminių jo nuostatų, ir, kita vertus, daliniu Susitarimo pakeitimu jame konkrečiai numatytu atveju.

               Susitarimo sudarymas buvo grindžiamas Europos Sąjungos sutarties 50 straipsnio 2 dalimi.

               Todėl, laikantis pagrindinio principo, kad aktas gali būti iš dalies keičiamas tik tos pačios rūšies aktu, siūlomo sprendimo materialinis teisinis pagrindas yra Europos Sąjungos sutarties 50 straipsnio 2 dalis.

               4.2.Materialinis teisinis pagrindas

               Sprendimu dėl klaidų ištaisymo įgyvendinamas Protokolas dėl Šiaurės Airijos, sudarytas remiantis 50 straipsniu. Kadangi Protokolas dėl Šiaurės Airijos yra ES ir Jungtinės Karalystės prekybos susitarimas dėl Šiaurės Airijos, teisinis pagrindas taip pat yra SESV 207 straipsnis.

               Todėl siūlomo sprendimo materialinis teisinis pagrindas yra ES sutarties 50 straipsnis ir SESV 207 straipsnis.

               4.3.Išvada

               Siūlomo sprendimo teisinis pagrindas turėtų būti ES sutarties 50 straipsnis ir SESV 207 straipsnis kartu su SESV 218 straipsnio 9 dalimi.

               5.Numatomo akto skelbimas

               Jungtinio komiteto sprendimu Susitarimas dėl išstojimo bus iš dalies pakeistas, todėl tikslinga priimtą sprendimą paskelbti Europos Sąjungos oficialiajame leidinyje.

               2020/0367 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos 164 straipsniu įsteigtame Jungtiniame komitete, dėl sprendimo iš dalies pakeisti to Susitarimo protokolą dėl Airijos ir Šiaurės Airijos priėmimo

               EUROPOS SĄJUNGOS TARYBA,

               atsižvelgdama į Europos Sąjungos sutartį, ypač į jos 50 straipsnio 2 dalį,

               atsižvelgdama į Sutartį dėl Europos Sąjungos veikimo, ypač į jos 218 straipsnio 9 dalį,

               atsižvelgdama į Europos Komisijos pasiūlymą,

               kadangi:

               (1)2020 m. sausio 30 d. Tarybos sprendimu (ES) 2020/135
                  1
                Sąjunga sudarė Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas dėl išstojimo) ir jis įsigaliojo 2020 m. vasario 1 d.;

               (2)Susitarimo dėl išstojimo 164 straipsnio 5 dalies d punktu Jungtiniam komitetui suteikiami įgaliojimai priimti sprendimus, kuriais iš dalies keičiamas tas Susitarimas, jeigu tokie pakeitimai yra būtini siekiant ištaisyti klaidas, užpildyti spragas ar pašalinti kitus trūkumus arba reaguoti į situacijas, kurios Susitarimo pasirašymo metu nebuvo numatytos, ir jeigu tokiais sprendimais nekeičiamos esminės to Susitarimo nuostatos. Remiantis Susitarimo dėl išstojimo 166 straipsnio 2 dalimi, Jungtinio komiteto priimti sprendimai Sąjungai ir Jungtinei Karalystei yra privalomi. Sąjunga ir Jungtinė Karalystė privalo įgyvendinti tuos sprendimus, o tie sprendimai turi tokį patį teisinį poveikį kaip ir Susitarimas dėl išstojimo; Pagal Susitarimo dėl išstojimo 182 straipsnį Protokolas dėl Airijos ir Šiaurės Airijos yra neatskiriama to Susitarimo dalis;

               (3)per klaidą Protokolo dėl Airijos ir Šiaurės Airijos 2 priedo 9 skirsnyje nurodyti du teisės aktai dėl Sąjungoje įregistruotų naujų lengvųjų automobilių ir furgonų išmetamo CO2 kiekio. Priešingai nei kiti 2 priede nurodyti teisės aktai, taikytini pagal Protokolo dėl Airijos ir Šiaurės Airijos 5 straipsnio 4 dalį, šie du reglamentai nėra susiję su prekių pateikimu rinkai Sąjungoje. Todėl jie turėtų būti iš to priedo išbraukti;

               (4)vienas teisės aktas dėl vienkartinių plastikinių gaminių yra, nors ir tik iš dalies, susijęs su tokių prekių pateikimu rinkai ir su laisvu prekių judėjimu. Į Protokolo 2 priedą turėtų būti įtrauktos tik tos nuostatos, kurios yra būtinos vidaus rinkos taisyklių taikymui Šiaurės Airijai;

               (5)pagal Susitarimo dėl išstojimo 164 straipsnio 5 dalies d punktą Jungtinis komitetas turėtų priimti sprendimą, kuriuo šios klaidos būtų ištaisytos;

               (6)todėl tikslinga nustatyti poziciją, kurios Sąjungos vardu turi būti laikomasi Jungtiniame komitete,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi Susitarimu dėl išstojimo įsteigtame Jungtiniame komitete dėl Jungtinio komiteto sprendimo, kuris turi būti priimtas pagal Susitarimo 164 straipsnio 5 dalies d punktą, yra iš dalies pakeisti Susitarimą dėl išstojimo taip:

               Protokolo dėl Airijos ir Šiaurės Airijos 2 priedo skirsnyje „9. Motorinės transporto priemonės, įskaitant žemės ūkio ir miškų ūkio traktorius“ po įrašu „2015 m. balandžio 29 d. Europos Parlamento ir Tarybos reglamentas (ES) 2015/758 dėl tipo patvirtinimo reikalavimų transporto priemonėse montuojamos numeriu 112 grindžiamos „eCall“ iškvietos sistemos įdiegimo atžvilgiu, kuriuo iš dalies keičiama Direktyva 2007/46/EB“ išbraukiami šie du įrašai:

               –„2009 m. balandžio 23 d. Europos Parlamento ir Tarybos reglamentas (EB) Nr. 443/2009, nustatantis naujų keleivinių automobilių išmetamų teršalų normas pagal Bendrijos integruotą principą mažinti lengvųjų transporto priemonių išmetamo CO2 kiekį“
                  2
               ; ir

               –„2011 m. gegužės 11 d. Europos Parlamento ir Tarybos reglamentas (ES) Nr. 510/2011, kuriuo nustatomos naujų lengvųjų komercinių transporto priemonių išmetamų teršalų normos pagal Sąjungos integruotą principą mažinti lengvųjų transporto priemonių išmetamo CO2 kiekį“
                  3
               .

               Protokolo 2 priedo skirsnyje „25. Atliekos“ po įrašu „2019 m. birželio 5 d. Europos Parlamento ir Tarybos direktyva (ES) 2019/904 dėl tam tikrų plastikinių gaminių poveikio aplinkai mažinimo“ įterpiama ši pastaba:

               „Taikant šiuos straipsnius ir dalis Jungtinei Karalystei, kiek tai susiję su Šiaurės Airija, ir jos teritorijoje, 4 straipsnio 1 dalyje, 14 straipsnyje ir 17 straipsnio 1 dalyje esančios nuorodos į 2021 m. liepos 3 d. laikomos nuorodomis į 2022 m. sausio 1 d. 2, 3, 14 ir 17 straipsniai ir priedo F dalis taikomi tik tiek, kiek jie susiję su 4–7 straipsniais.“

               Protokolo dėl Airijos ir Šiaurės Airijos 2 priedo skirsnis „25. Atliekos“ papildomas šiomis nuostatomis:

               –2019 m. birželio 5 d. Europos Parlamento ir Tarybos direktyvos (ES) 2019/904
                  4
                dėl tam tikrų plastikinių gaminių poveikio aplinkai mažinimo 2–7, 14 ir 17 straipsniai, taip pat priedo A, B, C, D ir F dalys.

               2 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        OL L 29, 2020 1 31, p. 1.

                     (2)

                        OL L 140, 2009 6 5, p. 1.

                     (3)

                        OL L 145, 2011 5 31, p. 1.

                     (4)

                        OL L 155, 2019 6 12, p. 1.

    ---documentbreak---

               EUROPOS KOMISIJA
            Briuselis, 2021 01 27
            COM(2020) 832 final/2
            COM(2020) 832 final of 10.12.2020 downgraded on 27.1.2021.
            PRIEDAI
            prie
            Pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos 164 straipsniu įsteigtame Jungtiniame komitete, dėl sprendimo iš dalies pakeisti to Susitarimo protokolą dėl Airijos ir Šiaurės Airijos priėmimo

               PRIEDAS

               Susitarimu dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos įsteigto Jungtinio komiteto sprendimas Nr. .../2020

               [data]

               kuriuo iš dalies keičiamas Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos protokolas dėl Airijos ir Šiaurės Airijos (toliau – Protokolas dėl Airijos ir Šiaurės Airijos)

               JUNGTINIS KOMITETAS,

               atsižvelgdamas į Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas dėl išstojimo), ypač į jo 164 straipsnio 5 dalies d punktą,

               kadangi:

               (1)Susitarimo dėl išstojimo 164 straipsnio 5 dalies d punktu pagal to Susitarimo 164 straipsnio 1 dalį įsteigtam Jungtiniam komitetui (toliau – Jungtinis komitetas) suteikiami įgaliojimai priimti sprendimus, kuriais iš dalies keičiamas Susitarimas dėl išstojimo, jeigu tokie pakeitimai yra būtini siekiant ištaisyti klaidas, užpildyti spragas ar pašalinti kitus trūkumus arba reaguoti į situacijas, kurios Susitarimo pasirašymo metu nebuvo numatytos, ir jeigu tokiais sprendimais nekeičiamos esminės to Susitarimo nuostatos. Remiantis Susitarimo dėl išstojimo 166 straipsnio 2 dalimi, Jungtinio komiteto priimti sprendimai Sąjungai ir Jungtinei Karalystei yra privalomi. Sąjunga ir Jungtinė Karalystė privalo įgyvendinti tokius sprendimus, o tie sprendimai turi tokį patį teisinį poveikį kaip ir Susitarimas dėl išstojimo;

               (2)pagal Susitarimo dėl išstojimo 182 straipsnį Protokolas dėl Airijos ir Šiaurės Airijos (toliau – protokolas) yra neatskiriama to Susitarimo dalis;

               (3)du teisės aktai dėl Sąjungoje įregistruotų naujų lengvųjų automobilių ir furgonų išmetamo CO2 kiekio, nurodyti protokolo 2 priedo 9 skirsnyje ir pagal to protokolo 5 straipsnio 4 dalį taikytini Jungtinei Karalystei, kiek tai susiję su Šiaurės Airija, ir jos teritorijoje, nėra susiję su tokių transporto priemonių pateikimu rinkai Sąjungoje. Todėl jie turėtų būti išbraukti iš protokolo 2 priedo;

               (4)į protokolo 2 priedą turėtų būti įtraukti aštuoni teisės aktai, kurie yra būtini prekių vidaus rinkos taisyklių taikymui Šiaurės Airijai ir kurie priėmimo metu nebuvo įtraukti;

               (5)siekiant patikslinti tam tikrų protokolo 2 priede jau nurodytų aktų taikymo sritį, į priedą turėtų būti įtrauktos trys pastabos,

               PRIĖMĖ ŠĮ SPRENDIMĄ:

               1 straipsnis

               Susitarimo dėl išstojimo 2 priedas iš dalies keičiamas taip:

               1.skirsnyje „9. Motorinės transporto priemonės, įskaitant žemės ūkio ir miškų ūkio traktorius“ išbraukiami šie įrašai:

               „–
                     2009 m. balandžio 23 d. Europos Parlamento ir Tarybos reglamentas (EB) Nr. 443/2009, nustatantis naujų keleivinių automobilių išmetamų teršalų normas pagal Bendrijos integruotą principą mažinti lengvųjų transporto priemonių išmetamo CO2 kiekį“

               „–
                     2011 m. gegužės 11 d. Europos Parlamento ir Tarybos reglamentas (ES) Nr. 510/2011, kuriuo nustatomos naujų lengvųjų komercinių transporto priemonių išmetamų teršalų normos pagal Sąjungos integruotą principą mažinti lengvųjų transporto priemonių išmetamo CO2 kiekį“

               2.skirsnyje „6. Reglamentai dėl dvišalės apsaugos priemonių“ įrašoma:

               „–
                     2019 m. vasario 13 d. Europos Parlamento ir Tarybos reglamentas (ES) 2019/287, kuriuo įgyvendinamos dvišalės apsaugos sąlygos ir kiti mechanizmai, suteikiantys galimybę laikinai panaikinti tam tikruose Europos Sąjungos ir trečiųjų šalių sudarytuose prekybos susitarimuose numatytas lengvatas
                  1
               “;

               3.skirsnyje „23. Cheminiai ir susiję produktai“ įrašoma:

               „–
                     Tarybos reglamentas (EB) Nr. 111/2005, nustatantis prekybos narkotinių ir psichotropinių medžiagų pirmtakais (prekursoriais) tarp Sąjungos ir trečiųjų šalių stebėsenos taisykles
                  2
               *“;

               4.skirsnyje „25. Atliekos“ įrašoma:

               „–
                     2019 m. birželio 5 d. Europos Parlamento ir Tarybos direktyvos (ES) 2019/904
                  3
               * dėl tam tikrų plastikinių gaminių poveikio aplinkai mažinimo 2–7, 14 ir 17 straipsniai, taip pat priedo A, B, C, D ir F dalys.“;

               5.skirsnyje „29. Maistas. Bendrosios nuostatos“ įrašoma:

               „–
                     2011 m. gruodžio 13 d. Europos Parlamento ir Tarybos direktyva 2011/91/ES dėl nuorodų arba žymų maisto produkto partijai identifikuoti
                  4
               “;

               6.skirsnyje „42. Augalų dauginamoji medžiaga“ įrašoma:

               „–
                     1996 m. birželio 14 d. Tarybos direktyva 66/401/EEB dėl prekybos pašarinių augalų sėkla
                  5

               –
                     1998 m. liepos 20 d. Tarybos direktyva 98/56/EB dėl prekybos dekoratyvinių augalų dauginamąja medžiaga
                  6

               –
                     2008 m. liepos 15 d. Tarybos direktyva 2008/72/EB dėl prekybos daržovių dauginamąja ir sodinamąja medžiaga, išskyrus sėklą
                  7
               “;

               7.skirsnyje „47. Kita“ įrašoma:

               „–
                     Europos Parlamento ir Tarybos reglamentas (ES) 2019/880 dėl kultūros vertybių įvežimo ir importo“;

               8.skirsnyje „4. Bendrieji su prekyba susiję aspektai“ po įrašo „2012 m. spalio 25 d. Europos Parlamento ir Tarybos reglamentas (ES) Nr. 978/2012, kuriuo taikoma bendrųjų muitų tarifų lengvatų sistema ir panaikinamas Tarybos reglamentas (EB) Nr. 732/2008“ įterpiama ši pastaba:

               „Nedarant poveikio tam, kad reikalavimus atitinkančioms valstybėms tarifų lengvatos pagal Sąjungos bendrąją lengvatų sistemą taikomos Jungtinėje Karalystėje, kiek tai susiję su Šiaurės Airija, laikoma, kad:

               –Reglamento (ES) Nr. 978/2012 9 straipsnio 1 dalies c punkto ii papunktyje ir VI skyriuje (Apsaugos ir priežiūros nuostatos) esančios nuorodos į valstybę narę neapima Jungtinės Karalystės, kiek tai susiję su Šiaurės Airija;

               –Reglamento (ES) Nr. 978/2012 2 straipsnio k punkte ir VI skyriuje (Apsaugos ir priežiūros nuostatos) esančios nuorodos į Sąjungos rinką neapima Jungtinės Karalystės, kiek tai susiję su Šiaurės Airija, rinkos; ir

               –Reglamente (ES) Nr. 978/2012 esančios nuorodos į Sąjungos gamintojus ir Sąjungos pramonę neapima Jungtinės Karalystės, kiek tai susiję su Šiaurės Airija, gamintojų ir pramonės.“;

               9.skirsnyje „5. Prekybos apsaugos priemonės“ iš karto po antrašte įterpiama ši pastaba:

               „Nedarant poveikio tam, kad Sąjungos prekybos apsaugos priemonės taikomos Jungtinėje Karalystėje, kiek tai susiję su Šiaurės Airija, laikoma, kad Reglamente (ES) 2016/1036, Reglamente (ES) 2016/1037, Reglamente (ES) 2015/478 ir Reglamente (ES) 2015/755 esančios nuorodos į valstybes nares arba Sąjungą neapima Jungtinės Karalystės, kiek tai susiję su Šiaurės Airija. Be to, importuotojai, sumokėję Sąjungos antidempingo arba kompensacinius muitus už importuojamas prekes, kurių muitinės formalumai atlikti Šiaurės Airijoje, gali prašyti grąžinti tokius muitus tik pagal atitinkamai Reglamento (ES) 2016/1036 11 straipsnio 8 dalį arba Reglamento (ES) 2016/1037 21 straipsnį.“;

               10.skirsnyje „6. Reglamentai dėl dvišalės apsaugos priemonių“ iš karto po antrašte įterpiama ši pastaba:

               „Nedarant poveikio tam, kad Sąjungos dvišalės apsaugos priemonės yra taikomos Jungtinėje Karalystėje, kiek tai susiję su Šiaurės Airija, laikoma, kad toliau išvardytuose reglamentuose esančios nuorodos į valstybes nares arba Sąjungą neapima Jungtinės Karalystės, kiek tai susiję su Šiaurės Airija.“;

               11.skirsnyje „25. Atliekos“ po įrašu „2019 m. birželio 5 d. Europos Parlamento ir Tarybos direktyva (ES) 2019/904 dėl tam tikrų plastikinių gaminių poveikio aplinkai mažinimo“ įterpiama ši pastaba:

               „Taikant šiuos straipsnius ir dalis Jungtinei Karalystei, kiek tai susiję su Šiaurės Airija, ir jos teritorijoje, 4 straipsnio 1 dalyje, 14 straipsnyje ir 17 straipsnio 1 dalyje esančios nuorodos į 2021 m. liepos 3 d. laikomos nuorodomis į 2022 m. sausio 1 d. 2, 3, 14 ir 17 straipsniai ir priedo F dalis taikomi tik tiek, kiek jie susiję su 4–7 straipsniais.“

               2 straipsnis

               Šis sprendimas įsigalioja kitą dieną po jo priėmimo.

               Priimta ...

               Jungtinio komiteto vardu

               Bendrapirmininkiai

                     (1)

                        OL L 53, 2019 2 22, p. 1.

                     (2)

                        OL L 22, 2005 1 26, p. 1.

                     (3)

                        OL L 155, 2019 6 12, p. 1.

                     (4)

                        OL L 334, 2011 12 16, p. 1.

                     (5)

                        OL 125, 1966 7 11, p. 2298, specialusis leidimas anglų k.: I serija, tomas 1965–1966, p. 132.

                     (6)

                        OL L 226, 1998 8 13, p. 16.

                     (7)

                        OL L 205, 2008 8 1, p. 28


               EUROPOS KOMISIJA
            Briuselis, 2021 01 27
            COM(2020) 833 final/2
            2020/0369(NLE)
            COM(2020) 833 final of 10.12.2020 downgraded on 27.1.2021
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos 164 straipsniu įsteigtame Jungtiniame komitete, dėl Sąjungos dalyvavimo

               AIŠKINAMASIS MEMORANDUMAS

               1.Pasiūlymo dalykas

               Komisija siūlo Tarybai patvirtinti poziciją, kurios Sąjungos vardu turi būti laikomasi Jungtiniame komitete, įsteigtame Susitarimu dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas dėl išstojimo), dėl Jungtinio komiteto sprendimo dėl praktinės darbo tvarkos, susijusios su naudojimusi Susitarimo dėl išstojimo Protokolo dėl Airijos ir Šiaurės Airijos (toliau – protokolas) 12 straipsnio 2 dalyje nurodytomis teisėmis.

               2.Pasiūlymo aplinkybės

                  Protokolo 12 straipsnio pirmoje dalyje nustatoma, kad už Sąjungos teisės nuostatų, kurios taikytinos pagal protokolą, įgyvendinimą ir taikymą atsako Jungtinės Karalystės institucijos. Pagal 12 straipsnio antrą dalį Sąjungos atstovai turi teisę dalyvauti bet kokioje Jungtinės Karalystės institucijų veikloje, susijusioje su Sąjungos teisės nuostatų, kurios taikytinos pagal šį protokolą, įgyvendinimu ir taikymu, taip pat veikloje, susijusioje su 5 straipsnio įgyvendinimu ir taikymu, o Jungtinė Karalystė, gavusi prašymą, pateikia visą atitinkamą informaciją, susijusią su tokia veikla; Jungtinė Karalystė turi sudaryti palankias sąlygas tokiam Sąjungos atstovų dalyvavimui, suteikti jiems informaciją ir taikyti Sąjungos atstovų prašomas kontrolės priemones.

                  Protokolo 12 straipsniu nustatytu Sąjungos dalyvavimu turėtų būti užtikrinta, kad Sąjunga galėtų veiksmingai stebėti, ar Jungtinės Karalystės institucijos taiko ir įgyvendina taikytiną Sąjungos teisę, kiek tai susiję su Šiaurės Airija. Protokolo 12 straipsnio 4 dalyje aiškiai nustatyta, kad Sąjungos institucijos ir įstaigos, visų pirma įskaitant Europos Sąjungos Teisingumo Teismą, šiuo atžvilgiu turi tokius pačius įgaliojimus, kokie jiems suteikti pagal Sąjungos teisę.

               3.Pozicija, kurios turi būti laikomasi Sąjungos vardu

               Praktinė darbo tvarka, susijusi su naudojimusi teisėmis pagal protokolo 12 straipsnio 2 dalį

               Kad būtų galima veiksmingai naudotis protokolo 12 straipsnio 2 dalimi suteiktomis teisėmis, Jungtinio komiteto sprendime nustatyta praktine darbo tvarka numatoma:

               –Sąjungos atstovų, kurie naudojasi tomis Sąjungos teisėmis, privilegijos ir imunitetai;

               –prašymo pateikti informaciją sąlygos;

               –bendra elektroninė prieiga prie Jungtinės Karalystės IT sistemų, svarbių įgyvendinant protokolą;

               –prašymo taikyti kontrolės priemones sąlygos.

               Pažymėtina, kad naudojimasis teisėmis pagal 12 straipsnio 2 dalį neapsiriboja Šiaurės Airijos teritorija, bet yra susijęs su bet kokia veikla, kurią Jungtinės Karalystės institucijos vykdo įgyvendindamos protokolą, nepriklausomai nuo vietos.

               4.Teisinis pagrindas

               4.1.Procedūrinis teisinis pagrindas

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sprendimas, kurį turi priimti Jungtinis komitetas, yra teisinę galią turintis aktas. Numatomas aktas bus privalomas Šalims pagal Susitarimo 166 straipsnį.

               Numatomu aktu Susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2. Materialinis teisinis pagrindas

               Sprendimu dėl Sąjungos dalyvavimo nustatomos Susitarimo dėl išstojimo, kuris sudarytas remiantis ES sutarties 50 straipsniu, įgyvendinimo sąlygos. Kadangi Šiaurės Airijos protokolas yra ES ir Jungtinės Karalystės, kiek tai susiję su Šiaurės Airija, prekybos susitarimas, teisinis pagrindas taip pat yra SESV 207 straipsnis.

               Todėl siūlomo sprendimo materialinis teisinis pagrindas yra ES sutarties 50 straipsnis ir SESV 207 straipsnis.

               4.3.
                     Išvada

               Siūlomo sprendimo teisinis pagrindas turėtų būti ES sutarties 50 straipsnis ir SESV 207 straipsnis kartu su SESV 218 straipsnio 9 dalimi.

               5.Numatomo akto skelbimas

               Jungtinio komiteto sprendimas yra susijęs su protokolo esminių nuostatų įgyvendinimu, todėl tikslinga priimtą aktą paskelbti Europos Sąjungos oficialiajame leidinyje.

               2020/0369 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos 164 straipsniu įsteigtame Jungtiniame komitete, dėl Sąjungos dalyvavimo

               EUROPOS SĄJUNGOS TARYBA,

               atsižvelgdama į Europos Sąjungos sutartį, ypač į jos 50 straipsnio 2 dalį,

               atsižvelgdama į Sutartį dėl Europos Sąjungos veikimo, ypač į jos 207 straipsnį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)2020 m. sausio 30 d. Tarybos sprendimu (ES) 2020/135
                  1
                 Sąjunga sudarė Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas dėl išstojimo) ir jis įsigaliojo 2020 m. vasario 1 d.;

               (2)Susitarimo dėl išstojimo 166 straipsniu Jungtinis komitetas įgaliojamas priimti sprendimus dėl visų klausimų, dėl kurių tai numatyta Susitarime dėl išstojimo. Protokolas dėl Airijos ir Šiaurės Airijos (toliau – protokolas) yra neatskiriama Susitarimo dėl išstojimo dalis;

               (3)protokolo 12 straipsnio 2 dalimi nustatoma Sąjungos teisė dalyvauti bet kokioje Jungtinės Karalystės veikloje, susijusioje su Sąjungos teisės nuostatų, kurios taikytinos pagal šį protokolą, taip pat su protokolo 5 straipsnio įgyvendinimu ir taikymu. Ja konkrečiai numatoma teisė iš Jungtinės Karalystės institucijų prašyti informacijos, susijusios su tokia veikla, ir tų institucijų prašyti taikyti kontrolės priemones;

               (4)protokolo 12 straipsnio 3 dalimi numatomas Jungtinio komiteto sprendimas, kuriame nustatoma praktinė darbo tvarka, susijusi su naudojimusi protokolu šiuo atžvilgiu suteiktomis teisėmis. Šia darbo tvarka turėtų būti užtikrinta, kad Sąjungos atstovai galėtų veiksmingai naudotis protokolo 12 straipsnio 2 dalyje nustatytomis teisėmis;

               (5)organizuojant protokolu numatytą Sąjungos dalyvavimą reikia atsižvelgti į unikalias Airijos salos aplinkybes, o Sąjungos atstovų teisėmis turėtų būti naudojamasi tinkamai atsižvelgiant į būtinybę paisyti užsienio šalies suverenumo ir visų pirma 1998 m. balandžio 10 d. Didžiojo penktadienio, arba Belfasto, susitarimo;

               (6)todėl tikslinga nustatyti poziciją, kurios Sąjungos vardu turi būti laikomasi Jungtiniame komitete,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi pagal Susitarimo dėl išstojimo 164 straipsnį įsteigtame Jungtiniame komitete dėl sprendimo, kuris turi būti priimtas pagal protokolo 12 straipsnį, grindžiama prie šio sprendimo pridedamu Jungtinio komiteto sprendimo projektu.

               2 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        OL L 29, 2020 1 31, p. 1.

    ---documentbreak---

               EUROPOS KOMISIJA
            Briuselis, 2021 01 27
            COM(2020) 833 final/2
            COM(2020) 833 final of 10.12.2020 downgraded on 27.1.2021
            PRIEDAS
            prie
            pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos 164 straipsniu įsteigtame Jungtiniame komitete, dėl Sąjungos dalyvavimo

               PRIEDAS
                  Jungtinio komiteto sprendimo dėl protokolo 12 straipsnio 2 dalies projektas

               SUSITARIMU DĖL JUNGTINĖS DIDŽIOSIOS BRITANIJOS IR ŠIAURĖS AIRIJOS KARALYSTĖS IŠSTOJIMO IŠ EUROPOS SĄJUNGOS IR EUROPOS ATOMINĖS ENERGIJOS BENDRIJOS ĮSTEIGTO JUNGTINIO KOMITETO SPRENDIMAS Nr. [x]/2020

               [data]

               kuriuo nustatoma praktinė darbo tvarka, susijusi su naudojimusi Protokolo dėl Airijos ir Šiaurės Airijos 12 straipsnio 2 dalyje nurodytomis Sąjungos atstovų teisėmis

               1 straipsnis
                  Dalykas

               1.Šiuo sprendimu nustatoma praktinė darbo tvarka, susijusi su naudojimusi per Sąjungos atstovus Protokolo dėl Airijos ir Šiaurės Airijos (toliau – protokolas) 12 straipsnio 2 dalyje nurodytomis Sąjungos teisėmis.

               2.Šiame sprendime „veikla, kuriai taikomas šis sprendimas“ – bet kokia Jungtinės Karalystės institucijų veikla, susijusi su Sąjungos teisės nuostatų, kurios taikytinos pagal protokolą, įgyvendinimu ir taikymu, taip pat veikla, susijusi su protokolo 5 straipsnio, įskaitant pagal jį priimtus Jungtinio komiteto sprendimus, įgyvendinimu ir taikymu pagal protokolo 12 straipsnio 2 dalį.

                  2 straipsnis
                  Sąjungos atstovai

               1.Sąjunga užtikrina, kad jos atstovai, kurie naudojasi teisėmis pagal protokolo 12 straipsnio 2 dalį, veiktų gera valia ir glaudžiai bendradarbiautų su Jungtinės Karalystės institucijomis, vykdančiomis veiklą, kuriai taikomas šis sprendimas, ir kad jie su jomis palaikytų glaudžius ryšius.

               2.Sąjungos atstovai, kurie naudojasi teisėmis pagal protokolo 12 straipsnio 2 dalį, nedalyvauja jokioje veikloje, kuri nėra susijusi su naudojimusi tomis teisėmis.

               3.Sąjungos atstovai atsižvelgia į Jungtinės Karalystės institucijų jiems pateiktas gaires dėl jų pačių ir kitų asmenų saugos, kai naudojamasi dalyvavimo teise. Jie laikosi visų reikalavimų, kuriuos teisėtai nustato už teisėsaugą atsakingos Jungtinės Karalystės institucijos, atsižvelgiant į Susitarimo dėl išstojimo trečios dalies XII antraštinę dalį ir XIII antraštinę dalį (120 ir 121 straipsnius).

               4.Sąjunga užtikrina, kad jos atstovai informacijos, kuri jiems patikėta naudojantis teisėmis pagal protokolo 12 straipsnio 2 dalį, negalėtų atskleisti niekam kitam, tik Sąjungos institucijoms, įstaigoms, organams ir agentūroms ir Jungtinės Karalystės institucijoms, nebent būtų gavę kompetentingos Sąjungos institucijos, įstaigos, organo ar agentūros leidimą.

               5.Sąjungos atstovai turi teisę dalyvauti vykdant veiklą, kuriai taikomas šis sprendimas, Jungtinėje Karalystėje, įskaitant visas vietas, kuriose per uostus ar oro uostus prekės ar gyvūnai įvežami į Šiaurės Airiją arba iš jos išvežami. Sąjungos atstovai į 3 straipsnio 1 dalyje nurodytą infrastruktūrą gali patekti tik tuomet, kai Jungtinės Karalystės institucijų atstovai dalyvauja ir ja naudojasi vykdydami veiklą, kuriai taikomas šis sprendimas, arba kai infrastruktūra kitaip naudojama tuo tikslu. Sąjungos atstovai gali lydėti bet kuriuos Jungtinės Karalystės institucijų atstovus, kai pastarieji vykdo bet kokią veiklą, kuriai taikomas šis sprendimas, be kita ko, siekiant atlikti vietų, kurios nenurodytos ankstesniame sakinyje, patikrinimus.

               6.Jungtinė Karalystė sudaro palankias sąlygas Sąjungos atstovams, kurie naudojasi teisėmis pagal protokolo 12 straipsnio 2 dalį, dalyvauti ir suteikia visą įrangą, patogumus ir kitą infrastruktūrą, kaip antai tinkamą įrangą turinčias darbo vietas ir tinkamą IT ryšį, būtinus jų užduotims atlikti.

               7.Su bet kokia veikla, kuriai taikomas šis sprendimas, susijusios informacijos Sąjungos archyvai yra neliečiami.

               8.Jungtinėje Karalystėje esantiems Sąjungos atstovams netrukdoma laisvai judėti Jungtinėje Karalystėje siekiant naudotis teisėmis pagal protokolo 12 straipsnio 2 dalį.

               9.Naudodamiesi teisėmis pagal protokolo 12 straipsnio 2 dalį Sąjungos atstovai su savimi turi tapatybės kortelę, kurioje yra to asmens nuotrauka ir nurodytas jo (jos) vardas, pavardė, pareigos ir Sąjungos institucija, įstaiga, organas ar agentūra. Tokias tapatybės korteles Sąjunga išduoda pagal pavyzdį, o apie jį Sąjunga Jungtinei Karalystei praneša per mėnesį nuo šio sprendimo įsigaliojimo.

               10.Atvykęs į vietas, kuriose naudojamasi teisėmis pagal protokolo 12 straipsnio 2 dalį, Sąjungos atstovas parodo 9 dalyje nurodytą tapatybės kortelę. Atsižvelgiant į 3 dalį, kai tik nustatoma Sąjungos atstovo tapatybė, jam nedelsiant suteikiama galimybė patekti į atitinkamą infrastruktūrą.

               11.Siekdami naudotis teisėmis pagal protokolo 12 straipsnio 2 dalį, Sąjungos atstovai turi teisę į Jungtinę Karalystę keliauti be išankstinio pranešimo ar patvirtinimo. Į Jungtinę Karalystę jie gali keliauti turėdami Sąjungos išduotą laissez-passer.

               12.Siekiantiems naudotis teisėmis pagal protokolo 12 straipsnio 2 dalį, Sąjungos atstovams kartu su sutuoktiniais ir išlaikomais šeimos nariais Jungtinėje Karalystėje netaikomi imigracijos apribojimai ar užsieniečių registracijos formalumai.

               13.Būnant Jungtinėje Karalystėje su tikslu naudotis teisėmis pagal protokolo 12 straipsnio 2 dalį, Sąjungos atstovams, taikant valiutų ar jų keitimo taisykles, sudaromos tokios pat sąlygos, kokios paprastai yra sudaromos tarptautinių organizacijų pareigūnams, gyvenantiems Jungtinėje Karalystėje, o Sąjungos arba valstybių narių jiems mokamoms algoms, darbo užmokesčiams ir kitiems atlyginimams netaikomas nacionalinis apmokestinimas. Tokios privilegijos ir imunitetai, susiję su atleidimu nuo mokesčių, nėra taikomi Sąjungos atstovui, jei jis (ji) yra Jungtinės Karalystės pilietis (-ė) (išskyrus atvejį, kai jis (ji) yra ir Jungtinės Karalystės, ir Sąjungos valstybės narės pilietis (-ė) ir paskyrimo metu negyvena Jungtinėje Karalystėje) arba nuolatinis Jungtinės Karalystės gyventojas.

               14.Būnant Jungtinėje Karalystėje su tikslu naudotis teisėmis pagal protokolo 12 straipsnio 2 dalį, Sąjungos atstovams suteikiama teisė be muito importuoti ir reeksportuoti savo baldus ir asmeninį turtą, įskaitant motorines transporto priemones.

               15.Sąjungos atstovų veikla Jungtinėje Karalystėje pagal protokolo 12 straipsnio 2 dalį, taikant Susitarimo dėl išstojimo trečios dalies XII antraštinę dalį ir XIII antraštinę dalį (120 ir 121 straipsnius), yra laikoma Sąjungos veikla pagal Susitarimą dėl išstojimo.

                  3 straipsnis
                  Kontaktiniai punktai

               1.Jungtinė Karalystė Sąjungai pateikia institucijų, vykdančių veiklą, kuriai taikomas šis sprendimas, ir jų infrastruktūros sąrašą.

               Jungtinė Karalystė paskiria kiekvienos pirmoje pastraipoje nurodytos institucijos kontaktinį punktą ir Sąjungai pateikia atitinkamus kontaktinius duomenis.

               2.Jungtinė Karalystė Sąjungai operatyviai praneša apie 1 dalies pirmoje pastraipoje nurodyto sąrašo pakeitimus arba kontaktinio punkto ar duomenų pokyčius.

               3.Taikant 2 dalį Sąjunga paskiria kontaktinį punktą.

                  4 straipsnis
                  Prašymo pateikti informaciją sąlygos

               1.Jungtinės Karalystės atstovas arba atitinkamais atvejais kontaktinis punktas operatyviai atsako į visus prašymus pateikti informaciją, kad Sąjungos atstovas turėtų pakankamai laiko tą informaciją įvertinti siekdamas naudotis teisėmis pagal protokolo 12 straipsnio 2 dalį.

               2.Jei Jungtinės Karalystės institucijos mano, kad prašymas pateikti informaciją arba tokio prašymo aktualumas nėra aiškus arba dėl prašomos informacijos apimties atsakyti į prašymą būtų per didelė našta, jos gali prašyti prašymą pateikusio Sąjungos atstovo prašymą paaiškinti arba patikslinti jo apimtį.

               3.Naudodamiesi teisėmis pagal protokolo 12 straipsnio 2 dalį ir tinkamai atsižvelgdami į savo pareigas, nurodytas šio sprendimo 2 straipsnio 1 dalyje, Sąjungos atstovai turi teisę nagrinėti ir prireikus kopijuoti Jungtinės Karalystės institucijų turimus dokumentus ir įrašus, kuriuose yra informacijos, svarbios veiklai, kuriai taikomas šis sprendimas. Šią informaciją Sąjunga saugo pagal 2 straipsnio 4 dalį.

               4.Sąjungos atstovai gali prašyti, kad Jungtinės Karalystės institucijos, vykdančios veiklą, kuriai taikomas šis sprendimas, pateiktų atitinkamos informacijos apie tą veiklą.

                  5 straipsnis
                  Elektroninė prieiga prie atitinkamų informacinių sistemų, duomenų bazių ir tinklų

               1.Sąjungai paprašius, Jungtinė Karalystė Sąjungos atstovams suteikia nuolatinę elektroninę prieigą realiuoju laiku prie atitinkamos informacijos, saugomos Jungtinės Karalystės tinkluose, informacinėse sistemose bei duomenų bazėse ir Sąjungos sistemų Jungtinės Karalystės nacionaliniuose moduliuose (toliau – IT sistemos), išvardytuose 1 priede, kiek tai būtina, kad Sąjungos atstovai galėtų ten naudotis teisėmis pagal protokolo 12 straipsnio 2 dalį. Sąjunga užtikrina, kad jos atstovai tokią informaciją saugotų pagal 3 ir 4 dalis.

               2.Sąjungai paprašius, Jungtinė Karalystė Sąjungos atstovams taip pat suteikia elektroninę prieigą prie atitinkamos informacijos, saugomos 2 priede nurodytose IT sistemose, kiek tai būtina, kad Sąjungos atstovai galėtų naudotis teisėmis pagal protokolo 12 straipsnio 2 dalį. Sąjunga užtikrina, kad jos atstovai tokią informaciją saugotų pagal 3 ir 4 dalis.

               3.Prieiga, kuria taip pat galima naudotis nuotoliniu būdu, suteikiama su sąlyga, kad Sąjungos atstovai laikysis kiekvienos iš šių IT sistemų saugumo ir kitų naudotojams keliamų reikalavimų.

               4.Sąjunga užtikrina, kad jos atstovai 1 ir 2 dalyse nurodytą informaciją galėtų naudoti tik naudojimosi teisėmis pagal protokolo 12 straipsnio 2 dalį tikslu. Sąjunga užtikrina, kad jos atstovai informacijos, kurios prieigą jie gavo pagal 1 ir 2 dalis, neatskleistų niekam kitam, tik Sąjungos institucijoms, įstaigoms, organams ir agentūroms ir Jungtinės Karalystės institucijoms, nebent būtų gavę Jungtinės Karalystės muitinės ir kompetentingos Sąjungos institucijos, įstaigos, organo ar agentūros leidimą tai padaryti. Jungtinės Karalystės muitinė negali neleisti tokios informacijos atskleisti, nebent deramai nurodytų priežastis.

               5.Jungtinė Karalystė apie visus 1 ir 2 prieduose išvardytų IT sistemų buvimo, apimties ar veikimo pokyčius Sąjungai praneša likus pakankamai laiko iki tokių pokyčių įsigaliojimo.

                  6 straipsnis
                  Prašymo taikyti kontrolės priemones sąlygos

               1.Sąjungos atstovai gali tiek žodžiu, tiek raštu prašyti atskirais atvejais taikyti kontrolės priemones. Tokiuose prašymuose deramai nurodomos prašymo taikyti konkrečią kontrolės priemonę priežastys. Paprastai prašymai adresuojami atitinkamam Jungtinės Karalystės institucijos kontaktiniam asmeniui, bet žodiniai prašymai taip pat gali būti adresuoti Jungtinės Karalystės institucijų atstovui.

               2.Jungtinės Karalystės institucijos operatyviai taiko prašomą kontrolės priemonę.

               3.Jei Jungtinės Karalystės institucijos mano, kad Sąjungos atstovų pateiktos prašymo priežastys yra nepakankamos arba neaiškios, Jungtinės Karalystės institucijos gali prašyti Sąjungos atstovų pateiktas priežastis paaiškinti arba apibrėžti išsamiau.

                  7 straipsnis

               Jungtinis komitetas šį sprendimą peržiūri praėjus ne daugiau kaip [trejiems] metams nuo jo įsigaliojimo arba gavęs Sąjungos arba Jungtinės Karalystės prašymą.

                  8 straipsnis
                  Įsigaliojimas

               Šis sprendimas įsigalioja 2021 m. sausio 1 d.

               Priimta ...

               Jungtinio komiteto vardu

               Bendrapirmininkiai

               1 priedas. IT sistemos, kuriose saugoma informacija, kurios reikia siekiant įgyvendinti Sąjungos teisės aktus, nurodytus protokolo 5 straipsnio 3 dalies pirmame sakinyje ir protokolo 5 straipsnio 1 ir 2 dalyse

               ●
                     Customs Declarations Service (CDS), įskaitant rizikos profilius ir informaciją apie prekių pateikimą ir laikiną saugojimą (jei yra)

               ●
                     Goods Vehicle Movement Service (GVMS)

               ●
                     Freight Targeting System, įskaitant informaciją, surinktą alternatyviomis priemonėmis, kiek tai susiję su JK deklaracija dėl eksporto deklaracijų

               ●
                     Šiaurės Airijos importo kontrolės sistemos (ICS) nacionalinis domenas, įskaitant rizikos profilius

               ●
                     Šiaurės Airijos naujosios kompiuterizuotos tranzito sistemos (NCTS) nacionalinis domenas

               Kitos sistemos, kurias JK institucijos naudoja protokolo 5 straipsnio 2 ir 4 dalims ir 6 straipsnio 1 daliai įgyvendinti, įskaitant informaciją dėl leidimų (Sąjungos muitinės kodeksas ir su protokolu susiję leidimai bei sprendimai)

               2 priedas. Kitos IT sistemos, kuriose saugoma informacija, reikalinga veiklai, kuriai taikomas šis sprendimas, vykdyti

               ●
                     Akcizais apmokestinamų prekių gabenimo ir kontrolės sistemos (EMCS) nacionalinis domenas

               ●
                     PVM informacijos mainų sistemos (VIES) nacionalinis domenas ir bet kuri tiesiogiai su tuo susijusi JK duomenų bazė, kad būtų galima patikrinti Šiaurės Airijos prekiautojų registracijos duomenis ir Šiaurės Airijos prekiautojų JK mokesčių administratoriui pateiktą informaciją apie apmokestinamuosius sandorius, kiek tai susiję su prekių įsigijimu ES viduje, kuris vyksta Šiaurės Airijoje ir kurį Šiaurės Airijos prekiautojai turi deklaruoti.

               ●
                     Vieno langelio principu veikiančios importo sistemos  (IOSS ir OSS) nacionalinis domenas

               ●
                     PVM grąžinimo nacionalinis domenas


               EUROPOS KOMISIJA
            Briuselis, 2021 01 27
            COM(2020) 835 final/2
            COM(2020) 835 final of 10.12.2020 downgraded on 27.1.2021
            Pasiūlymas
            TARYBOS SPRENDIMAS
            pagal SESV 218 straipsnio 9 dalį dėl pozicijos, kurios Europos Sąjungos vardu turi būti laikomasi Jungtiniame komitete, įsteigtame Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos 164 straipsniu, dėl žemės ūkio subsidijų

               AIŠKINAMASIS MEMORANDUMAS

               1.Pasiūlymo dalykas

               Komisija siūlo Tarybai patvirtinti poziciją, kuri Sąjungos vardu turi būti priimta Jungtiniame komitete, įsteigtame Susitarimu dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas dėl išstojimo), dėl Jungtinio komiteto sprendimo dėl Sąjungos valstybės pagalbos taisyklių, taikytinų Jungtinei Karalystei, kiek tai susiję su Šiaurės Airija, ir jos teritorijoje pagal Susitarimo dėl išstojimo protokolo dėl Airijos ir Šiaurės Airijos (toliau – Protokolas) 10 straipsnio 1 dalį, netaikymo žemės ūkio subsidijoms, įskaitant priemones, kuriomis remiami žvejybos ir akvakultūros produktai, kaip numatyta Protokolo 10 straipsnio 2 dalyje. Pagal Protokolo 10 straipsnio 2 dalį, kuri taikoma kartu su 6 priedu, šiuo sprendimu turėtų būti nustatytas bent i) didžiausias bendras metinis paramos lygis ir ii) mažiausias procentinis atitikties PPO sutarties („žaliosios dėžės“) reikalavimams dydis, kaip numatyta Protokolo dėl Airijos ir Šiaurės Airijos (toliau – Protokolas) 10 straipsnyje.

               2.Pasiūlymo aplinkybės

               Pagal Protokolo 10 straipsnį Jungtinės Karalystės priemonėms, kuriomis remiama žemės ūkio produktų gamyba ir prekyba jais Šiaurės Airijoje, taikomos Protokolo 5 priede išvardytos Sąjungos valstybės pagalbos taisyklės, jei tos priemonės daro poveikį prekybai tarp Šiaurės Airijos ir Sąjungos. Tame straipsnyje taip pat nustatyta Sąjungos teisės taikymo išimtis, taikoma neviršijant nustatyto didžiausio bendro metinio paramos lygio, su sąlyga, kad nustatytas mažiausias procentinis tos paramos, kuriai netaikomi reikalavimai, dydis atitinka PPO sutarties dėl žemės ūkio 2 priedo nuostatas.

               Jungtinis komitetas, atsižvelgdamas į naujausią turimą informaciją, pagal Protokolo 6 priedą nustato pradinį didžiausią bendrą metinį paramos, kuriai netaikomi reikalavimai, lygį ir pradinį mažiausią procentinį dydį.

               Protokole numatyta, kad nustatant pradinį didžiausią bendrą metinį paramos žemės ūkio sektoriui, kuriai netaikomi reikalavimai, lygį turi būti atsižvelgiama, inter alia, į Jungtinės Karalystės būsimos paramos žemės ūkiui sistemos struktūrą, taip pat į metinį bendros išlaidų, patirtų Šiaurės Airijoje įgyvendinant bendrą žemės ūkio politiką pagal dabartinę 2014–2020 m. daugiametę finansinę programą (DFP), sumos vidurkį.

               Protokole taip pat numatyta, kad nustatant pradinį mažiausią procentinį dydį, taikytiną didžiausiam bendram metiniam paramos žemės ūkio sektoriui, kuriai netaikomi reikalavimai, lygiui, turi būti atsižvelgiama, inter alia, į Jungtinės Karalystės paramos žemės ūkiui sistemos struktūrą, taip pat pagal bendrą žemės ūkio politiką visų Sąjungoje patirtų išlaidų procentinį dydį, kuris atitiko PPO sutarties dėl žemės ūkio 2 priedo nuostatas, praneštą už atitinkamą laikotarpį.

               3.Pozicija, kurios turi būti laikomasi Sąjungos vardu

               Didžiausio bendro metinio paramos lygio ir mažiausio procentinio dydžio, atitinkančio PPO sutarties dėl žemės ūkio 2 priedo nuostatas, nustatymas

               Didžiausias bendras metinis paramos lygis nustatomas remiantis išlaidų pagal bendros žemės ūkio politikos (BŽŪP) I ir II ramsčius asignavimais.

               Atitinkamas išlaidų pagal I ramstį (Europos žemės ūkio garantijų fondo (EŽŪGF) išlaidų) lygis apskaičiuotas atsižvelgiant į du pagrindinius elementus: JK išlaidų, susijusių su tiesioginėmis išmokomis, asignavimais ir išlaidomis, susijusiomis su rinkos rėmimo priemonėmis, remiantis 2014–2019 finansinių metų metinėmis sąskaitų patvirtinimo deklaracijomis. Pastarosios apima JK mokėjimo agentūros patirtas su Šiaurės Airija susijusias bendro rinkos organizavimo (BRO) išlaidas. Kadangi patvirtintų 2020 finansinių metų sąskaitų duomenų nėra, vidutinė metinė suma apskaičiuota atsižvelgiant į 2014–2019 m. laikotarpį, t. y. visa bendra suma padalyta iš 6 metų.

               Kalbant apie II ramstį (Europos žemės ūkio fondą kaimo plėtrai (EŽŪFKP)), apsvarstyta suma yra pagrįsta patvirtintoje kaimo plėtros programoje nustatytų asignavimų (įskaitant papildomą nacionalinį finansavimą ir papildomą finansavimą, nepatenkantį į Sutarties dėl Europos Sąjungos veikimo 42 straipsnio taikymo sritį) 7 metų vidurkiu.

               Tais metais, kuriais kyla didelė ir nenumatyta krizė, didžiausias bendras metinis paramos lygis turėtų būti padidintas.

               Didžiausias paramos žuvininkystės sektoriui, kuriai netaikomi reikalavimai, lygis nustatomas atsižvelgiant ir į vidutines išlaidas pagal daugiametę (2014–2020 m.) finansinę programą. Tas lygis nustatomas kaip didžiausias penkerių metų paramos lygis, kuriam taikoma metinė viršutinė riba.

               Siekiant užtikrinti, kad kiekybinė Sąjungos valstybės pagalbos taisyklių taikymo išimtis, taikoma tam tikram paramos lygiui, nepakenktų esminių Sąjungos teisėje nustatytų paramos žuvininkystės sektoriui reikalavimų kokybei, bendrame sprendime atsižvelgiama į Sąjungos teisėje numatytus atitikties reikalavimams kriterijus, susijusius su remiamų veiksmų rūšimis, t. y. nurodomi tam tikri iš sumos, kuriai netaikomi reikalavimai, nefinansuotini veiksmai.

               Mažiausias paramos, kuriai netaikomi reikalavimai ir kuri turi atitikti PPO sutarties dėl žemės ūkio 2 priedo nuostatas, procentinis dydis grindžiamas vidutiniu reikalavimus atitinkančios ES paramos lygiu. Šis lygis apskaičiuotas remiantis Pasaulio prekybos organizacijai pateiktais pranešimais apie ES vidaus paramą 2014–2018 m. ES biudžeto metais – paskutiniais dabartinės DFP metais, apie kuriuos pranešimai pateikti (5 metų vidurkis).

               4.Teisinis pagrindas

               4.1.Procedūrinis teisinis pagrindas

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sprendimas, kurį turi priimti Jungtinis komitetas, yra teisinę galią turintis aktas. Numatomas aktas taps privalomas šalims pagal Susitarimo 166 straipsnį.

               Numatomu aktu Susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               Sprendime dėl žemės ūkio subsidijų nustatytos Susitarimo dėl išstojimo, sudaryto remiantis 50 straipsniu, įgyvendinimo sąlygos. Kadangi Protokolas dėl Šiaurės Airijos yra ES ir JK prekybos susitarimas, susijęs su Šiaurės Airija, teisinis pagrindas yra ir SESV 207 straipsnis.

               Todėl siūlomo sprendimo materialinis teisinis pagrindas yra ES sutarties 50 straipsnis ir SESV 207 straipsnis.

               4.3.Išvada

               Siūlomo sprendimo teisinis pagrindas turėtų būti ES sutarties 50 straipsnis ir SESV 207 straipsnis kartu su SESV 218 straipsnio 9 dalimi.

               5.Numatomo akto skelbimas

               Jungtinio komiteto sprendimu įgyvendinamos tam tikros Susitarimo dėl išstojimo nuostatos, todėl tikslinga priimtą aktą paskelbti Europos Sąjungos oficialiajame leidinyje.

               Pasiūlymas

               TARYBOS SPRENDIMAS

               pagal SESV 218 straipsnio 9 dalį dėl pozicijos, kurios Europos Sąjungos vardu turi būti laikomasi Jungtiniame komitete, įsteigtame Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos 164 straipsniu, dėl žemės ūkio subsidijų

               EUROPOS SĄJUNGOS TARYBA,

               atsižvelgdama į Europos Sąjungos sutartį, ypač į jos 50 straipsnio 2 dalį,

               atsižvelgdama į Sutartį dėl Europos Sąjungos veikimo, ypač į jos 207 straipsnį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)2020 m. sausio 30 d. Tarybos sprendimu (ES) 2020/135
                  1
                 Sąjunga sudarė Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas dėl išstojimo) ir jis įsigaliojo 2020 m. vasario 1 d.;

               (2)Susitarimo dėl išstojimo 166 straipsniu Jungtiniam komitetui suteikiami įgaliojimai priimti sprendimus dėl visų klausimų, dėl kurių tai numatyta Susitarime. Susitarimo dėl išstojimo protokolas dėl Airijos ir Šiaurės Airijos (toliau – Protokolas) yra neatskiriama Susitarimo dalis;

               (3)pagal Protokolo dėl Airijos ir Šiaurės Airijos 10 straipsnio 1 dalį, priemonėms, kurių ėmėsi Jungtinė Karalystė ir kuriomis remiama žemės ūkio produktų, įskaitant žvejybos ir akvakultūros produktus, gamyba ir prekyba jais Šiaurės Airijoje, taikomos Protokolo 5 priede išvardytos Sąjungos valstybės pagalbos taisyklės, jei tos priemonės daro poveikį prekybai tarp Šiaurės Airijos ir Sąjungos. Protokolo 10 straipsnio 2 dalyje numatyta Sąjungos teisės taikymo išimtis, taikoma neviršijant nustatyto didžiausio bendro metinio paramos lygio, su sąlyga, kad nustatytas mažiausias procentinis tos paramos, kuriai netaikomi reikalavimai, dydis atitinka PPO sutarties dėl žemės ūkio 2 priedo nuostatas;

               (4)didžiausias bendras metinis paramos lygis ir mažiausias procentinis dydis turėtų būti nustatyti atsižvelgiant į tai, kas išdėstyta Protokolo 6 priede;

               (5)apskaičiuojant didžiausią bendrą metinį paramos už žemės ūkio produktus, išskyrus žvejybos ir akvakultūros produktus, lygį, atsižvelgta į vidutines Šiaurės Airijoje įgyvendinant bendrą žemės ūkio politiką (BŽŪP) pagal dabartinę 2014–2020 m. DFP patirtas ir numatomas išlaidas;

               (6)nustatant mažiausią procentinį dydį atsižvelgta į vidutinį ES paramos, atitinkančios PPO sutarties dėl žemės ūkio 2 priedo nuostatas, lygį,  grindžiamą pranešimais apie bendrą ES paramą, Pasaulio prekybos organizacijai pateiktais per pastaruosius penkerius metus, t. y. laikotarpį, už kurį PPO pateikti pranešimai įgyvendinant dabartinę DFP;

               (7)todėl didžiausias bendras metinis paramos subsidijoms žemės ūkio sektoriui lygis turėtų būti 429 mln. EUR;

               (8)didžiausias paramos už žvejybos ir akvakultūros produktus lygis, pagrįstas vidutinėmis išlaidomis pagal Europos daugiametę (2014–2020 m.) finansinę programą, turėtų būti 19,5 mln. EUR penkerių metų laikotarpiu ir jam bet kuriais konkrečiais metais turėtų būti taikoma 4,5 mln. EUR viršutinė riba;

               (9)tam, kad parama, kuriai netaikomi reikalavimai, nebūtų naudojama veiksmams, kurie dėl kitų priežasčių neatitinka paramos žuvininkystės sektoriui reikalavimų, finansuoti, Jungtinio komiteto sprendime turėtų atsispindėti, kad tam tikri veiksmai yra netinkami finansuoti pagal Sąjungos teisę;

               (10)todėl tikslinga nustatyti poziciją, kurios Sąjungos vardu turi būti laikomasi Jungtiniame komitete,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi pagal Susitarimo dėl išstojimo 164 straipsnį įsteigtame Jungtiniame komitete dėl sprendimo, kuris turi būti priimtas pagal Protokolo 10 straipsnį, grindžiama prie šio sprendimo pridedamu Jungtinio komiteto sprendimo projektu.

               2 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        OL L 29, 2020 1 31, p. 1.

    ---documentbreak---

               EUROPOS KOMISIJA
            Briuselis, 2021 01 27
            COM(2020) 835 final/2
            COM(2020) 835 final of 10.12.2020 downgraded on 27.1.2021
            PRIEDAS
            prie
            Pasiūlymo dėl Tarybos sprendimo
            pagal SESV 218 straipsnio 9 dalį dėl Sąjungos pozicijos dėl Jungtinio komiteto sprendimo dėl žemės ūkio subsidijų projekto

               PROJEKTAS

               EUROPOS SĄJUNGOS IR JUNGTINĖS KARALYSTĖS JUNGTINIO KOMITETO SPRENDIMAS Nr. [.../2020]

               2020 m. […]

               kuriuo nustatomas Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos protokolo dėl Airijos ir Šiaurės Airijos 10 straipsnio 2 dalyje nurodytas pradinis didžiausias bendras metinis paramos, kuriai netaikomi reikalavimai, lygis ir pradinis mažiausias procentinis dydis

               JUNGTINIS KOMITETAS,

               atsižvelgdamas į Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos protokolą dėl Airijos ir Šiaurės Airijos, ypač į jo 10 straipsnio 2 dalį ir 6 priedą,

               NUSPRENDĖ:

               1 straipsnis

               Bendras metinis paramos už žemės ūkio produktus, išskyrus žvejybos ir akvakultūros produktus, lygis

               1. Protokolo dėl Airijos ir Šiaurės Airijos 10 straipsnio 2 dalyje nurodytas pradinis didžiausias bendras metinis paramos už žemės ūkio produktus, išskyrus žvejybos ir akvakultūros produktus, kuriai netaikomi reikalavimai, lygis yra 382,2 mln. GBP
                  1
               .

               2. Jungtinė Karalystė gali konkrečiais metais padidinti 1 dalyje nurodytą didžiausią bendrą metinį paramos, kuriai netaikomi reikalavimai, lygį tam tikra didžiausio bendro metinio paramos, kuriai netaikomi reikalavimai ir kuri nebuvo panaudota praėjusiais kalendoriniais metais, lygio dalimi, bet ne daugiau kaip papildoma 25,03 mln. GBP suma.

               3. 1 dalyje nurodytas didžiausias bendras metinis paramos, kuriai netaikomi reikalavimai, lygis konkrečiais metais padidinamas 6,8 mln. GBP:

               a) jei tais metais Europos Sąjunga ėmėsi priemonių, taikomų Airijos Respublikai, pagal Reglamento (ES) Nr. 1308/2013
                  2
                II dalies I antraštinės dalies I skyrių arba 219, 220 ar 221 straipsnį arba

               b) dėl:

               i) gyvūnų ligos,

               ii) įvykio ar aplinkybių, smarkiai trikdančių ar galinčių sutrikdyti rinką, jeigu tikėtina, kad tokia padėtis arba jos poveikis rinkai tęsis toliau arba jų pasekmės sunkės,

               iii) padėties, kai esama didelių rinkos sutrikimų, tiesiogiai susijusių su vartotojų pasitikėjimo praradimu dėl pavojaus visuomenės, gyvūnų ar augalų sveikatai ir ligų, arba

               iv) gaivalinės nelaimės, nuo kurios nukentėjo Šiaurės Airijos teritorija, bet nevienodai nukentėjo visa Airijos sala.

               B punktas taikomas tik tuo atveju, jei Jungtinė Karalystė apie tai pranešė Europos Sąjungai likus ne mažiau kaip 10 dienų iki naudojimosi padidintu bendru metiniu paramos lygiu.

               2 straipsnis

               Bendras metinis paramos už žvejybos ir akvakultūros produktus lygis

               1. Protokolo dėl Airijos ir Šiaurės Airijos 10 straipsnio 2 dalyje nurodytas pradinis didžiausias bendras paramos už žvejybos ir akvakultūros produktus, kuriai netaikomi reikalavimai, lygis per pirmuosius penkerius metus nuo šio sprendimo įsigaliojimo ir bet kuriuo vėlesniu penkerių metų laikotarpiu yra 16,93 mln. GBP. Tačiau bendras metinis paramos už šiuos produktus, kuriai netaikomi reikalavimai, lygis bet kuriais konkrečiais metais neturi viršyti 4,01 mln. GBP.

               2. Iš 1 dalyje nurodytų sumų nefinansuojami šie veiksmai:

               (a)veiksmai, kuriais didinamas laivo žvejybos pajėgumas arba įranga, kuria didinamas laivo gebėjimas rasti žuvis,

               (b)naujų žvejybos laivų statymas arba žvejybos laivų importas,

               (c)žvejybos veiklos nutraukimas visam laikui,

               (d)laikinas žvejybos veiklos nutraukimas, išskyrus tuo atveju, kai jis susijęs su bet kuriuo iš šių dalykų:

                i. Jungtinės Karalystės arba Jungtinės Karalystės, kiek tai susiję su Šiaurės Airija, institucijų ne ilgiau kaip šešiems mėnesiams įvestomis neatidėliotinomis priemonėmis, kuriomis siekiama sumažinti didelę grėsmę jūrų biologiniams ištekliams arba jūrų ekosistemai,

                              ii.       tarptautinio žvejybos susitarimo ar jo protokolų nepratęsimu,

                iii. pagal Jungtinės Karalystės arba Jungtinės Karalystės, kiek tai susiję su Šiaurės Airija, teisės aktus paskelbtu žvejybos valdymo planu, kuriame nustatoma politika, kuria siekiama iki tvaraus lygio atkurti vieną ar daugiau žuvų išteklių arba palaikyti tvarų tų išteklių lygį,

                iv. neatidėliotinomis priemonėmis, kurias Jungtinės Karalystės arba Jungtinės Karalystės, kiek tai susiję su Šiaurės Airija, institucijos įvedė reaguodamos į su visuomenės sveikata susijusią ar kitą ekstremaliąją situaciją,  darančią didelį poveikį žvejybos ar akvakultūros sektoriams,

               (e)tiriamoji žvejyba,

               (f)įmonės nuosavybės teisių perleidimas ir

               (g)tiesioginis išteklių atkūrimas, išskyrus atvejus, kai tai numatyta Jungtinės Karalystės arba Jungtinės Karalystės, kiek tai susiję su Šiaurės Airija, institucijų priemonėse, kuriomis siekiama išsaugoti žuvų išteklius ar jūrų ekosistemą, arba eksperimentinio išteklių atkūrimo atvejus.

               D punkte nustatytos išimtys taikomos su sąlyga, kad atitinkamo žvejybos laivo arba žvejo vykdoma žvejybos veikla yra faktiškai sustabdyta ir kad finansavimas vienam laivui skiriamas ne ilgesniam kaip šešių mėnesių laikotarpiui.

               3 straipsnis

               Mažiausias procentinis dydis

               Protokolo 10 straipsnio 2 dalyje nurodytas pradinis mažiausias procentinis dydis yra 83 % ir yra taikomas 1 straipsnyje nurodytoms bendrą metinį paramos, kuriai netaikomi reikalavimai, lygį atitinkančioms sumoms.

               4 straipsnis

               Peržiūra

               Jungtinis komitetas reguliariai peržiūri šį sprendimą ir jo įgyvendinimą.

               5 straipsnis

               Įsigaliojimas

               Šis sprendimas įsigalioja 2021 m. sausio 1 d.

               Priimta ...

               Jungtinio komiteto vardu

               Bendrapirmininkiai

                     (1)

                        Visi skaičiavimai ir kiekiai, šiame sprendime nurodyti GBP, išreiškiami EUR naudojantis 2019 m. tiesioginėms išmokoms skirtu valiutos kursu (1 EUR = 0,89092 GBP).

                     (2)

                           2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Reglamentai (EEB) Nr. 922/72, (EEB) Nr. 234/79, (EB) Nr. 1037/01 ir (EB) Nr. 1234/2007 (OL L 347, 2013 12 20, p. 671).


               EUROPOS KOMISIJA
            Briuselis, 2021 01 27
            COM(2020) 841 final/2
            2020/0373(NLE)
            COM(2020) 841 final of 14.12.2020 downgraded on 27.1.2021
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Susitarimu dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos įsteigtame Jungtiniame komitete, dėl sprendimo, kuriuo sudaromas 25 asmenų, norinčių ir galinčių pagal Susitarimą būti arbitražo kolegijos nariais, sąrašas, priėmimo ir dėl asmenų, norinčių ir galinčių pagal Susitarimą būti arbitražo kolegijos nariais iš Sąjungos, rezervo sąrašo

               AIŠKINAMASIS MEMORANDUMAS

               1.Pasiūlymo dalykas

               Komisija siūlo Tarybai nustatyti poziciją, kurios Sąjungos vardu turi būti laikomasi Susitarimu dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas dėl išstojimo) įsteigtame Jungtiniame komitete, dėl Jungtinio komiteto sprendimo iš dalies pakeisti tą Susitarimą.

               2.Pasiūlymo aplinkybės

               2.1.Susitarimas dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos

               Susitarime dėl išstojimo nustatyta Jungtinės Karalystės tvarkingo išstojimo iš Sąjungos ir Europos atominės energijos bendrijos (Euratomo) tvarka. Susitarimas dėl išstojimo įsigaliojo 2020 m. vasario 1 d.

               2.2.Jungtinis komitetas

               Pagal Susitarimo dėl išstojimo 164 straipsnio 1 dalį įsteigtą Jungtinį komitetą sudaro Sąjungos ir Jungtinės Karalystės atstovai. Jam bendrai pirmininkauja Sąjunga ir Jungtinė Karalystė. Susitarimo dėl išstojimo VIII priede nustatytos Jungtinio komiteto darbo tvarkos taisyklės. Jungtinis komitetas posėdžiauja bent kartą per metus arba Sąjungos ar Jungtinės Karalystės prašymu ir bendru sutarimu nustato savo posėdžių tvarkaraštį ir darbotvarkę.

               Susitarimo dėl išstojimo 164 straipsnyje nustatytos šios pagrindinės Jungtinio komiteto užduotys:

               ·tiesiogiai arba per jam atskaitingus specialiuosius komitetus prižiūrėti Susitarimo įgyvendinimą ir taikymą;

               ·priimti sprendimus ir teikti rekomendacijas, taip pat priimti Susitarimo pakeitimus jame numatytais atvejais;

               ·vengti problemų ir spręsti ginčus, kurių gali kilti dėl Susitarimo aiškinimo ir taikymo.

               2.3.Numatomas Jungtinio komiteto aktas

               Pagal Susitarimo dėl išstojimo 171 straipsnio 1 dalį, Jungtinis komitetas ne vėliau kaip iki pereinamojo laikotarpio pabaigos turi sudaryti 25 asmenų, norinčių ir galinčių būti arbitražo kolegijos nariais, sąrašą. Jungtinis komitetas taip pat turi užtikrinti, kad bet kuriuo metu sąrašas atitiktų konkrečius Susitarime dėl išstojimo nustatytus reikalavimus.

               Numatomo sprendimo tikslas – sudaryti asmenų, norinčių ir galinčių pagal Susitarimą dėl išstojimo būti arbitražo kolegijų nariais, sąrašą.

               Pagal Susitarimo 166 straipsnio 2 dalį, numatomas sprendimas Šalims taps privalomas. Pagal Darbo tvarkos taisyklių 9 taisyklę, Jungtinio komiteto priimamuose sprendimuose bus nurodoma jų įsigaliojimo data.

               3.Pozicija, kurios turi būti laikomasi Sąjungos vardu

               2020 m. gruodžio 31 d. baigiasi Susitarime dėl išstojimo numatytas pereinamasis laikotarpis. 2021 m. sausio 1 d. įsigalios didžioji dauguma Susitarimo dėl išstojimo nuostatų, įskaitant šeštos dalies III antraštinės dalies nuostatas dėl ginčų sprendimo. Būtina arbitrų sąrašą sudaryti iki 2021 m. sausio 1 d., kad nuo tada, kilus ginčui dėl Susitarimo dėl išstojimo aiškinimo, bet kuri Šalis galėtų jį perduoti privalomam arbitražui.

               Sąjunga ir Jungtinė Karalystė sutarė dėl penkių asmenų į arbitražo kolegijos pirmininko pareigas. Sąjunga ir Jungtinė Karalystė pasiūlė po 10 asmenų į arbitražo kolegijos narių pareigas.

               Todėl Sąjungos pozicija turėtų būti tokia: pritarti tam, kad Jungtinis komitetas, remdamasis Susitarimo dėl išstojimo 171 straipsnio 1 dalimi, priimtų prie šio pasiūlymo pridedamu sprendimo projektu pagrįstą sprendimą, kuriuo sudaromas 25 asmenų, norinčių ir galinčių pagal Susitarimą būti arbitrais, sąrašas.

               Be to, Sąjunga atrinko į rezervą 17 asmenų ir į juos prireikus ji galės kreiptis, kai pagal 171 straipsnio 1 dalies paskutinį sakinį Jungtinis komitetas atnaujins 25 asmenų sąrašą.

               4.Teisinis pagrindas

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sprendimas, kurį turi priimti Jungtinis komitetas, yra teisinę galią turintis aktas. Pagal Susitarimo 166 straipsnio 2 dalį, numatomas aktas Šalims bus privalomas.

               Numatomu aktu Susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               Numatomo akto tikslas ir turinys susiję su Sąjungos pozicijos dėl asmenų, norinčių ir galinčių pagal Susitarimą dėl išstojimo būti arbitražo kolegijų nariais, sąrašo sudarymo nustatymu. Susitarimo sudarymas buvo grindžiamas Europos Sąjungos sutarties 50 straipsnio 2 dalimi.

               Todėl siūlomo sprendimo teisinis pagrindas turėtų būti Europos Sąjungos sutarties 50 straipsnio 2 dalis kartu su SESV 218 straipsnio 9 dalimi.

               5.Numatomo akto skelbimas

               Kadangi Jungtinio komiteto sprendimo tikslas – sudaryti sąrašą asmenų, norinčių ir galinčių pagal Susitarimą dėl išstojimo būti arbitražo kolegijų nariais, priimtą Jungtinio komiteto sprendimą tikslinga paskelbti Europos Sąjungos oficialiajame leidinyje.

               2020/0373 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi Susitarimu dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos įsteigtame Jungtiniame komitete, dėl sprendimo, kuriuo sudaromas 25 asmenų, norinčių ir galinčių pagal Susitarimą būti arbitražo kolegijos nariais, sąrašas, priėmimo ir dėl asmenų, norinčių ir galinčių pagal Susitarimą būti arbitražo kolegijos nariais iš Sąjungos, rezervo sąrašo

               EUROPOS SĄJUNGOS TARYBA,

               atsižvelgdama į Europos Sąjungos sutartį, ypač į jos 50 straipsnio 2 dalį,

               atsižvelgdama į Sutartį dėl Europos Sąjungos veikimo, ypač į jos 218 straipsnio 9 dalį,

               atsižvelgdama į Europos Komisijos pasiūlymą,

               kadangi:

               (1)2020 m. vasario 1 d. įsigaliojo Tarybos sprendimu (ES) 2020/135
                  1
                sudarytas Susitarimas dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas dėl išstojimo);

               (2)pagal Susitarimo dėl išstojimo 171 straipsnio 1 dalį, Jungtinis komitetas ne vėliau kaip iki Susitarime dėl išstojimo nustatyto pereinamojo laikotarpio pabaigos turi sudaryti 25 asmenų, norinčių ir galinčių būti arbitražo kolegijos nariais, sąrašą. Jungtinis komitetas turi užtikrinti, kad bet kuriuo metu sąrašas atitiktų reikalavimus;

               (3)pagal Susitarimo dėl išstojimo 171 straipsnio 2 dalį, į sąrašą turi būti įtraukiami tik tie asmenys, kurių nepriklausomumas nekelia abejonių, kurie tenkina atitinkamos jų šalies kvalifikacinius reikalavimus, keliamus aukščiausioms teisėjo pareigoms, arba yra pripažintos kompetencijos teisės specialistai ir kurie turi specialiųjų Sąjungos teisės ir viešosios tarptautinės teisės žinių ar patirties. Į sąrašą neturi būti įtraukiami asmenys, kurie yra Sąjungos institucijų, valstybės narės vyriausybės arba Jungtinės Karalystės vyriausybės nariai, pareigūnai ar kiti tarnautojai;

               (4)Sąjunga ir Jungtinė Karalystė kartu pasiūlė penkis asmenis į arbitražo kolegijos pirmininko pareigas, o kiekviena atskirai – po dešimt asmenų į arbitražo kolegijos narių pareigas;

               (5)tikslinga nustatyti poziciją, kurios Sąjungos vardu turi būti laikomasi Jungtiniame komitete;

               (6)tam, kad Sąjungai tenkanti 25 asmenų sąrašo dalis nepasentų, taip pat tikslinga sudaryti ekspertų, kurie nori ir gali pagal Susitarimą dėl išstojimo būti arbitrais ir į kuriuos būtų galima kreiptis, rezervą,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi Susitarimo dėl išstojimo 164 straipsnio 1 dalimi įsteigtame Jungtiniame komitete, grindžiama šio sprendimo I priede pateiktu Jungtinio komiteto sprendimo projektu.

               Kaip nustatyta II priede, pozicija, kurios Sąjungos vardu turi būti laikomasi Jungtinio komiteto posėdyje, kuriame priimamas pirmesnėje pastraipoje nurodytas sprendimas, yra pritarti tam, kad prie to posėdžio protokolo būtų pridėtas pranešimas, kuriame išdėstomos būsimų pirmininkų įtraukimo į Susitarimo dėl išstojimo arbitražo kolegijos pirmininkų sąrašą procedūros.

               2 straipsnis

               Kaip nustatyta III priede, sudaromas asmenų, kuriuos Sąjunga ateityje gali pasiūlyti užimti laisvas 25 asmenų sąrašo vietas, rezervo sąrašas.

               3 straipsnis

               Jungtinio komiteto sprendimas paskelbiamas Europos Sąjungos oficialiajame leidinyje.

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkė

                     (1)

                        2020 m. sausio 30 d. Tarybos sprendimas (ES) 2020/135 dėl Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos sudarymo (Tekstas svarbus EEE) (OL L 29, 2020 1 31, p. 1).

    ---documentbreak---

               EUROPOS KOMISIJA
            Briuselis, 2021 01 27
            COM(2020) 841 final/2
            COM(2020) 841 final of 14.12.2020 downgraded on 27.1.2021
            PRIEDAS
            prie
            Pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi Susitarimu dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos įsteigtame Jungtiniame komitete, dėl sprendimo, kuriuo sudaromas 25 asmenų, norinčių ir galinčių pagal Susitarimą būti arbitražo kolegijos nariais, sąrašas, priėmimo ir dėl asmenų, norinčių ir galinčių pagal Susitarimą būti arbitražo kolegijos nariais iš Sąjungos, rezervo sąrašo

               I PRIEDAS

               Susitarimu dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos įsteigto Jungtinio komiteto sprendimas Nr. .../2020

               XXX

               kuriuo sudaromas 25 asmenų, norinčių ir galinčių pagal Susitarimą būti arbitražo kolegijos nariais, sąrašas ir dėl asmenų, norinčių ir galinčių pagal Susitarimą būti arbitražo kolegijos nariais iš Sąjungos, rezervo sąrašo

               JUNGTINIS KOMITETAS,

               atsižvelgdamas į Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos
                  1
                (toliau – Susitarimas dėl išstojimo), ypač į jo 171 straipsnio 1 dalį,

               kadangi:

               (1)pagal Susitarimo dėl išstojimo 171 straipsnio 1 dalį, Jungtinis komitetas ne vėliau kaip iki tame Susitarime nustatyto pereinamojo laikotarpio pabaigos sudaro 25 asmenų, norinčių ir galinčių būti arbitražo kolegijos nariais, sąrašą;

               (2)pagal Susitarimo dėl išstojimo 171 straipsnio 2 dalį, į sąrašą įtraukiami tik tie asmenys, kurių nepriklausomumas nekelia abejonių, kurie tenkina atitinkamos jų šalies kvalifikacinius reikalavimus, keliamus aukščiausioms teisėjo pareigoms, arba yra pripažintos kompetencijos teisės specialistai ir kurie turi specialiųjų Sąjungos teisės ir viešosios tarptautinės teisės žinių ar patirties. Tie asmenys neturi būti Sąjungos institucijų, valstybės narės vyriausybės arba Jungtinės Karalystės vyriausybės nariai, pareigūnai ar kiti tarnautojai;

               (3)Sąjunga ir Jungtinė Karalystė kartu pasiūlė penkis asmenis į arbitražo kolegijos pirmininko pareigas, o kiekviena atskirai – po dešimt asmenų į arbitražo kolegijos narių pareigas,

               PRIĖMĖ ŠĮ SPRENDIMĄ:

               1 straipsnis

               I priede pateikiamas 25 asmenų, norinčių ir galinčių pagal Susitarimą dėl išstojimo būti arbitrais, sąrašas.

               2 straipsnis

               Šis sprendimas įsigalioja 2021 m. sausio 1 d.

               Priimta ...

                  Jungtinio komiteto vardu

                  Bendrapirmininkiai

               I PRIEDAS

               Jungtinio komiteto sprendimo Nr. .../2020 priedas

               Susitarimo dėl išstojimo arbitražo kolegijos pirmininkai

               Corinna Wissels

               Angelika Helene Anna Nussberger

               Jan Klucka

               Daniel Bethlehem

               Gabrielle Kaufmann-Kohler

               Susitarimo dėl išstojimo arbitražo kolegijos eiliniai nariai

               ES:

               Hubert Legal

               Helena Jaderblöm

               Ursula Kriebaum

               Jan Wouters

               Christoph Walter Hermann

               Javier Diez-Hochleitner

               Alice Guimaraes-Purokoski

               Barry Doherty

               Tamara Capeta

               Nico Schrijver

               JK:

               Gerald Barling

               Christopher Bellamy

               Zachary Douglas

               Patrick Elias

               Elizabeth Gloster

               Peter Gross

               Toby Landau QC

               Dan Sarooshi QC

               Jemima Stratford QC

               Michael Wood

                     (1)

                  OL L 29, 2020 1 31, p. 7.

    ---documentbreak--- NA ---documentbreak---

               EUROPOS KOMISIJA
            Briuselis, 2021 01 27
            COM(2020) 841 final/2
            COM(2020) 841 final of 14.12.2020 downgraded on 27.1.2021
            PRIEDAS
            prie
            Pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi Susitarimu dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos įsteigtame Jungtiniame komitete, dėl sprendimo, kuriuo sudaromas 25 asmenų, norinčių ir galinčių pagal Susitarimą būti arbitražo kolegijos nariais, sąrašas, priėmimo ir dėl asmenų, norinčių ir galinčių pagal Susitarimą būti arbitražo kolegijos nariais iš Sąjungos, rezervo sąrašo

               II PRIEDAS

               Prie 2020 m. gruodžio xx d. SIJK posėdžio protokolo pridėtinas pranešimas, kuriame išdėstomos būsimų pirmininkų įtraukimo į Susitarimo dėl išstojimo arbitražo kolegijos pirmininkų sąrašą procedūros, projektas

                  Šiandien Jungtinis komitetas patvirtino 25 asmenų, norinčių ir galinčių pagal Susitarimo dėl išstojimo 171 straipsnį būti arbitražo kolegijos nariais, sąrašą. Šalys primena, kad penktasis asmuo į pirmininkų sąrašą buvo atrinktas po 2020 m. gruodžio 9 d. surengtų burtų, dalyvaujant abiejų Šalių atstovams.

                  Siekiant ilgainiui užtikrinti pusiausvyrą, turėtų būti taikoma rotacijos tvarka, pagal kurią, kai vienos Šalies, kurios kandidatai penkių vietų sąraše užima tris vietas, pasiūlyto pirmininko pareigos taps laisvos, kita Šalis pasiūlys tris kandidatus, iš kurių pirmoji Šalis per tris darbo dienas atrinks pirmininką šiai laisvai vietai užimti.

                  Jei vienos Šalies, kurios kandidatai penkių vietų sąraše užima dvi vietas, pasiūlyto pirmininko pareigos taps laisvos, rotacijos tvarka nebus taikoma ir ta Šalis pasiūlys tris kandidatus, iš kurių kita Šalis per tris darbo dienas atrinks pirmininką šiai laisvai vietai užimti.

                  Todėl pirmininkų sąraše niekada nebus mažiau nei po du kiekvienos Šalies pasiūlytus pirmininkus.

                  Po kiekvieno pirmiau nurodyto pakeitimo Jungtinis komitetas turėtų iš dalies pakeisti 25 asmenų sąrašą pagal Susitarimo dėl išstojimo 171 straipsnį priimtu sprendimu.

                  Bet kuriuo atveju Jungtinis komitetas peržiūrės 25 asmenų sąrašą praėjus dvejiems metams nuo šiandien priimto Jungtinio komiteto sprendimo įsigaliojimo. Šalys dės visas pastangas, kad šios peržiūros metu kartu pasiūlytų penkių pirmininkų sąrašą, kaip nustatyta Susitarime dėl išstojimo. Šis sąrašas ankstesnį sąrašą turėtų pakeisti ne vėliau kaip per šešis mėnesius nuo peržiūros pradžios.

                  Jei peržiūros proceso metu susitarti dėl penktojo pirmininko nepavyks, viena Šalis, kurios kandidatai tuo metu penkių vietų sąraše užima dvi vietas, pasiūlys tris kandidatus, iš kurių kita Šalis per tris dienas išrinks pirmininką, kad šis užimtų tą vietą sąraše. Po peržiūros proceso Jungtinis komitetas turėtų iš dalies pakeisti 25 asmenų sąrašą pagal Susitarimo dėl išstojimo 171 straipsnį priimtu sprendimu.

                  Visi vienos Šalies pasiūlyti kandidatai, kuriuos kita Šalis atrenka pagal šiame pranešime nustatytą procedūrą, turi atitikti Susitarimo dėl išstojimo 171 straipsnyje nustatytus kriterijus, o jei Šalis pagrįstai mano, kad taip nėra, ji pasilieka teisę prieštarauti tokio kandidato įtraukimui ar paskyrimui.

    ---documentbreak--- NA ---documentbreak--- NA ---documentbreak---

               EUROPOS KOMISIJA
            Briuselis, 2021 01 27
            COM(2020) 841 final/2
            COM(2020) 841 final of 14.12.2020 downgraded on 27.1.2021
            PRIEDAS
            prie
            Pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi Susitarimu dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos įsteigtame Jungtiniame komitete, dėl sprendimo, kuriuo sudaromas 25 asmenų, norinčių ir galinčių pagal Susitarimą būti arbitražo kolegijos nariais, sąrašas, priėmimo ir dėl asmenų, norinčių ir galinčių pagal Susitarimą būti arbitražo kolegijos nariais iš Sąjungos, rezervo sąrašo

               III PRIEDAS

                  Kandidatų, norinčių ir galinčių pagal Susitarimą būti arbitražo kolegijos nariais iš Sąjungos, rezervo sąrašas

               Myron Nicolatos

               Ezio Perillo

               Vilenas Vadapalas

               Andreas Müller

               Pierre d’Argent

               Radostin Georgiev Petrov

               Costas Clerides

               Antonin Mokry

               Carri Ginter

               Nikolaos Markopoulos

               Jukka Snell

               Janos Martonyi

               Alessandra Pietrobon

               Ignas Vegele

               Anita Kovalevska

               Kaj I. Hober

               Matej Avbelj